

Juridiskā adrese: Atbrīvošanas alejā 93, Rēzeknē, LV-4601

Faktiskā adrese: Pils ielā 4, Rēzeknē, LV-4601

Tālr. 26106775, e-pasts: kultur@rezekne.lv

**Noteikumi par tirdzniecības organizēšanas kārtību**

**Rēzeknes Festivāla parkā (Pils ielā 17)**

**Noteikumi nosaka kartību, kādā tirdzniecības dalībnieks organizē tirdzniecību un sabiedriskās ēdināšanas pakalpojumu sniegšanu un organizēšanu.**

1. Nodarboties ar tirdzniecību var tikai ar pašvaldības izsniegtu rakstisku atļauju (iesniegts pieteikums – 1.pielikums). Klāt jāpievieno visi tirdzniecības atļauju dokumenti (pārdošanā esošo preču pavaddokumenti).
2. Tirdzniecības dalībniekam jāievēro, lai netiktu aizsegtas vai norobežotas pastāvīgās ieejas, izejas parka teritorijā (savā tirdzniecības vietā).
3. Bez organizatoru atļaujas nedrīkst patvaļīgi mainīt saskaņoto tirdzniecības vietu izvietojuma plānu un vietu skaitu.
4. Visas tirdzniecībā izmantojamās iekārtas (teltis, ledusskapji, mēbeles u.tml.) tiek saskaņotas ar organizatoriem.
5. Tirdzniecības dalībnieks savā teritorijā nodrošina sabiedrisko kārtību un tīrību (atkritumu urnas esamība un tās savlaicīga izvešana).
6. Tirdzniecības dalībniekam aizliegts sniegt pakalpojumus ārpus savas norādītās teritorijas, bojāt pilsētvides un sabiedrisko apstādījumu elementus. Tirdzniecības laikā jāuztur kārtība un pēc darba beigšanas jāsakārto tirdzniecības vieta, kā arī apkārtne 1 (viena) metra rādiusā apkārt tirdzniecības vietai.
7. Bez svētku organizatora atļaujas nevar slēgt tirdzniecības teritoriju pasākumu laikā.
8. Noteikumu ievērošanas kārtību un uzraudzību veic svētku organizatori.
9. Tirdzniecības dalībnieks saskaņo ar organizatoru tirdzniecības preču veidu, aizpildot un iesniedzot organizatoram tirdzniecības dalībnieka pieteikuma veidlapu (1.pielikums).
10. Tirdzniecības dalībnieks noslēdz nomas līgumu ar organizatoru par tirdzniecības kioska nomu, samaksa par kuru noteikta Rēzeknes pilsētas pašvaldības aģentūras “Rēzeknes Kultūras un Tūrisma centrs” un tās struktūrvienību maksas pakalpojumu 5.pielikuma 7.punktā.

(Cenrādis: <http://www.rezekne.lv/index.php?id=736>)

1. Tirdzniecības dalībnieks veic tirdzniecību, atbilstoši nomas līgumā noteiktajam termiņam.
2. Tirdzniecības dalībnieks veic tirgošanu neatkarīgi no laika apstākļiem.
3. Tirdzniecības dalībnieks par nozaudētu vai sabojātu tirdzniecības kioska durvju atslēgu maksā organizatoram soda naudu 3,00 EUR (trīs euro, nulle centi) apmērā.
4. Tirdzniecības kiosks tiek nodots un pieņemts ar pieņemšanas – nodošanas aktu, kas pievienots nomas līgumam.
5. Tirdzniecības dalībnieks par viņa rīcības rezultātā nodarītiem kaitējumiem organizatora iznomātajam tirdzniecības kioskam, atlīdzina atbilstoši izdarītajam zaudējumu apmēram.
6. Ja netiek ievēroti kārtības noteikumi, svētku organizatori drīkst izslēgt tirdzniecības dalībnieku no turpmākās tirgošanas festivāla laikā. Pārkāpumi tiks ņemti vērā pie turpmākās sadarbības.

Pasākuma organizatoru pārstāvis Gunta Grabuste, tālr. 26332249 (zvanīt jautājumos, kas saistīti ar tirdzniecību).